— 58 — 



form ved Manglen paa Glyceriæ og de store Carices. Egentlig er 

 ingen af de optrædende Arter strængt bunden til Stranden, thi 

 Plantago maritima og Armeria findes ogsaa paa de nøgne Fjæld- 

 marker overalt paa Øerne; men de Former, hvorunder navnlig 

 Plantago forekommer her, afviger i Udseende ret betydeligt fra 

 Fjæl dm arkernes og Klippeafsatsernes, særlig karakteriseres de ved 

 de glatte, næsten trinde (sukkulente) og korte Blade. De andre 

 Arter er at finde næsten overalt paa Færøerne, de fleste af dem 

 hører til i Fjældmarken og Græslien, saaledes Silene acaulis, andre 

 i Kærvegetationen f. Ex. Leontodon; alle kommer de igen i den 

 Vegetation, som findes paa Klippeafsatser ved Havet, men de 

 færreste af dem spiller nogen Rolle dér, i alt Fald er der andre 

 karakteristiske Arter, som træder mere frem paa Klipperne. 



Mosserne er kun af ringe Betydning baade i den her behandlede 

 Association og i de foregaaende; dog hører Pottia Heimii og Am- 

 blystegium polygamum til her. 



d. Strandklippeformationen. 



De mange lodrette Klippesider er ikke helt nøgne og blottede 

 for Plantevæxt, navnlig træffes der altid Planter i alle de talrige 

 Revner, der gennemkrydser Fjældets Overflade, og bliver Revnerne 

 blot nogenlunde store, saaledes at der kan samle sig nogen Finjord 

 i dem, opnaar de Planter, der fremkommer der, en forbavsende 

 Yppighed. Men ikke blot i Klippernes Revner og paa smaa Afsatser 

 findes Plantevæxt, selve Klippens Overflade er altid beklædt med 

 Planter, nemlig Likener og enkelte Mosser. 



De Planter, hvoraf Klippernes Plantevæxt bestaar, vil blive behand- 

 lede senere (p. 90 o. flg.); foreløbig skal kun omtales den særlige For- 

 mation, som findes paa Klipper ved eller i ringe Afstand fra Havet. 

 Her sprøjter undertiden Havvandet op over Planterne og skaber 

 derved i Forbindelse med den saltholdige og dampmættede Luft 

 særlige Betingelser for Plantevæxten , saaledes at halofile Arter 

 trives vel, og adskillige andre Arter holdes borte. 



En Strandklippeformation findes rundt om Færøernes Kyster 

 som et Bælte ovenover Havalgernes og Verrucaria'ernes Formation *), 

 i hvilken sidste den gaar over uden skarpe Grænser, ligesom den 

 opad efterhaanden omdannes til typisk Klippevegetation. 



a ) cfr. F. Børgesen 1904, Hildenbrandia-Samfund (p. 23) og Porsild og 

 Simmons, 1904 (p. 173) „supralitoral region". 



